Споркаўшчына

Спо́ркаўшчына (трансліт.: Sporkaŭščyna, руск.: Спорковщина) — вёска ў Лідскім раёне Гродзенскай вобласці, за 7 км на поўнач ад Ліды. Уваходзіць у склад Дварышчанскага сельсавета. Назва Было старое віленскае прозвішча Спарка, троцкае Спаркевіч. Гісторыя Вопіс парафій Лідскага дэканату 1784 года згадвае Споркаўшчыну, фальварак, вёску і карчму ротмістра лідскага Каржанеўскага. У 1861 годзе вёска ў складзе маёнтка Малейкаўшчына Адамовічаў. З 1921 года ў складзе Польшчы. У Споркаўшчыне быў пабудаваны драўляны будынак школы. З 1939 года ў БССР, з 12 кастрычніка 1940 года ў Дубровенскім сельсавеце. З канца чэрвеня 1941 года акупіравана нацыстамі. У школе яны стварылі дзіцячы фільтрацыйны лагер. Вёска вызвалена Чырвонай Арміяй у сярэдзіне ліпеня 1944 года. У 1950 годзе арганізаваны калгас. Да 27 сакавіка 1978 года вёска ўваходзіла ў склад Дубровенскага сельсавета, затым да 21 лютага 2023 года — у склад Крупаўскага сельсавета. Школа ў Споркаўшчыне пасля вайны была адноўлена, функцыянавала да 2007 года. Насельніцтва Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы ёсць медыяфайлы па тэме Споркаўшчына